
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 27.04.2026 ГОДИНА

	Днес, 27.04.2026 г. от 16.30 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Георги Панов, Мария Бръмбева, Ненко Ненчев, Ненко Павлов, Силвия Георгиева и Станислав Готев. 
Отсъстващи от заседанието общински съветници: Лало Кирилов.

[bookmark: _Hlk167711888]	На заседанието присъстваха: кметът на Община Пирдоп, кметът на кметство Душанци, зам. - кметът на Община Пирдоп, представители на „МБАЛ - Пирдоп” АД, НЧ ”Напредък 1869” – гр. Пирдоп, НЧ ”Светлина 1910” – с. Душанци и „Медицински център I – Пирдоп” ЕООД, общинска администрация и общински съветници.

         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. 

Думата беше дадена за предложения и становища по проекта за дневен ред.

М. Бръмбева предложи от дневният ред докладните записки от т. 9 до т. 13 да не се разглеждат на комисията, тъй като същите вече са разглеждани на предходното заседание през м. март. Да бъдат разгледани на сесията на ОбС - Пирдоп.

Не постъпиха други предложения по проекта за дневен ред и се пристъпи към гласуване на направените предложения.

След проведеното гласуване с 4 гласа „за”, 1 гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп приема от предваритленно обявения дневния ред на заседанието да отпаднат за разглежадане на заседанието на  ПК по ИОСИПТУСЕЗГ.
9. Докладна записка с рег. № 9002-35  / 22.04.2026 г. относно: Заповед от Областния    управител на Софийска област по Решение № 49 по Протокол № 4 от 26.03.2026 г. на Общински съвет – Пирдоп.                       
                  Докл.: Иван Джонгов – Председател ОбС Пирдоп

10. Докладна записка с рег. № 9002-36  / 22.04.2026 г. относно: Заповед от Областния    управител на Софийска област по Решение № 50 по Протокол № 4 от 26.03.2026 г. на  Общински съвет – Пирдоп.                       
                 Докл.: Иван Джонгов – Председател ОбС Пирдоп

11. Докладна записка с рег. № 9002-37  / 22.04.2026 г. относно: Заповед от Областния    управител на Софийска област по Решение № 52 по Протокол № 4 от 26.03.2026 г. на  Общински съвет – Пирдоп.                       
                   Докл.: Иван Джонгов – Председател ОбС Пирдоп

12. Докладна записка с рег. № 9002-38  / 22.04.2026 г. относно: Заповед от Областния    управител на Софийска област по Решение № 53 по Протокол № 4 от 26.03.2026 г. на      Общински съвет – Пирдоп.                       
                   Докл.: Иван Джонгов – Председател ОбС Пирдоп

13. Докладна записка с рег. № 9002-39  / 22.04.2026 г. относно: Заповед от Областния    управител на Софийска област по Решение № 55 по Протокол № 4 от 26.03.2026 г. на      Общински съвет – Пирдоп.                       
                   Докл.: Иван Джонгов – Председател ОбС Пирдоп

Докладните записки да бъдат разгледани на заседанието на ОбС – Пирдоп.


М. Бръмбева подложи на гласуване цялостният проект за дневен ред.

След проведеното гласуване с 4 гласа „за”, 0 гласа „против” и 2 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Заседанието да протече при следния ДНЕВЕН РЕД:

1. Докладна записка  с рег. № 9002-40 / 22.04.2026 г. относно: Приемане на план на  капиталовите разходи на Община Пирдоп за 2026 г.
                                                              	Докл.: Ангел Геров- Кмет на Община Пирдоп

2. Докладна записка  с рег. № 9002-32 / 17.04.2026 г. относно: Реконструкция на съществуващо триклонно кръстовище на входа на гр. Пирдоп в кръгово кръстовище.
                                                   	       Докл.: Ангел Геров- Кмет на Община Пирдоп

3. Докладна записка  с рег. № 9002-28 / 07.04.2026 г. относно: Отдаване под наем на част от общински имот, находящ се в гр. Пирдоп, ул. „Чавдар Войвода“ № 4-Б, чрез публичен търг с явно наддаване.
                                                 Докл.: Ангел Геров- Кмет на Община Пирдоп

4. Докладна записка  с рег. № 9002-33 / 21.04.2026 г. относно: Даване на съгласие за закупуване и дарение на мултилифт контейнер за вода с прикачен инвентар за нуждите на РСПБЗН. 
                                                     Докл.: Ангел Геров- Кмет на Община Пирдоп

5. Докладна записка  с рег. № 9002-41 /22.04.2026 г. относно: Споразумение за дофинансиране на „МБАЛ - Пирдоп” АД за периода 01.02.2026 година - 31.01.2027 година. 
                                                     Докл.: Ангел Геров- Кмет на Община Пирдоп

6. Докладна записка  с рег. № 9002-31 / 16.04.2026 г. относно: Приемане на годишен доклад за осъществените читалищни дейности и изразходваните от бюджета средства през 2025 г. на НЧ ”Напредък 1869” – гр. Пирдоп.
                                                     Докл.: Ангел Геров- Кмет на Община Пирдоп

7. Докладна записка  с рег. № 9002-30 / 16.04.2026 г. относно: Приемане на годишен доклад за осъществените читалищни дейности и изразходваните от бюджета средства през 2025 г. на НЧ ”Светлина 1910” – с. Душанци.       
                                                             Докл.: Ангел Геров- Кмет на Община Пирдоп

8. Докладна записка с рег. № 9002-34 / 21.04.2026 г. относно: Приемане на отчет за дейността и счетоводен баланс на „Медицински център I – Пирдоп” ЕООД за 2025 г.   
                   Докл.: Иван Джонгов – Председател ОбС Пирдоп

Л. Кирилов се присъедини към заседанието. В залата присъстват                                 7 общински съветника от състава на ПК по ИОСИПТУСЕЗГ.

По т. 1 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-40 / 22.04.2026 г. относно: Приемане на план на капиталовите разходи на Община Пирдоп за 2026 г.

Г-жа Бръмбева даде думата за становища по Докладна записка.

Беше изискано от общинска администрация да предостави на общинските съветници  цялостната налична информация и изработените проекти, за да се запознаят с тях преди провеждане на заседанието на ОбС – Пирдоп, както и разбивка на предвидените за закупуване на климатици и компютри.
Имаше поставени въпроси, относно: наличие на неразпределени средства към 31.12.2025 г., наличие на преходен остатък към края на 2025 г., поети ангажименти за разходи към днешна дата, необходимостта да влезне в капиталовите разходи проекта за реконструкция на кръговото кръстовище, финансирането на лекоатлетическата писта.

Последва гласуване на проекта за решение. (М. Бръмбева прочете проекта за решение) На основание чл.52 ал.1 и чл.21,ал.1,т.6 , във връзка с чл.27, ал.4 и ал.5  от Закона за местното самоуправление и местната администрация (ЗМСМА), чл. 4а, ал. 1 и ал.3 от Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., Постоянната комисия  предлага на Общински съвет – Пирдоп да подкрепи следния проект за решение:
1. Приема План на капиталовите разходи през 2026г. (поименен списък по обекти, видове разходи и източници на финансиране) в размер на 511 310 евро, съгласно Приложение №1, като:
1.1. Одобрява разпределението на целевата субсидия за капиталови разходи, в размер на 211 879 евро, съгласно приложение №1.
1.2.Приема разчет за разходите, финансирани с приходи от постъпления от продажба на общински нефинансови активи и други собствени средства , съгласно Приложение № 1 в размер на 69 350 евро и  заем от финансова институция в размер на 230 081 евро.

Приложение: Приложение №1- План на капиталовите разходи през 2026 г.;

След проведеното гласуване с 3 гласа „за”, 0  гласа „против” и 4 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет – Пирдоп, Постоянната комисия прие следното:
РЕШЕНИЕ:
ПК по ИОСИПТУСЕЗГ не приема проекта за решение по Докладна записка с рег.                     № 9002-40 / 22.04.2026 г. относно: Приемане на план на капиталовите разходи на Община Пирдоп за 2026 г.

По т. 2 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-32 / 17.04.2026 г. относно: Реконструкция на съществуващо триклонно кръстовище на входа на гр. Пирдоп в кръгово кръстовище.

Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 4 гласа „за”, 0  гласа „против” и 3 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 23 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Общински съвет – Пирдоп дава съгласие за подписване на Споразумителен протокол (Приложение №1) за съвместно финансиране на обект „Реконструкция на съществуващо триклонно кръстовище на входа на гр. Пирдоп в кръгово кръстовище, с клонове ул. Стефан Стамболов, ул. Цар Освободител и вход – изток към прилежащи територии – при км 195+860 на Републикански път I-6 „София – Бургас“ (съвпадащо с трасето на ул. Стефан Стамболов в чертите на гр. Пирдоп) между Агенция Пътна инфраструктура и Община Пирдоп.
Упълномощава кмета на община Пирдоп да предприеме всички необходими действия по изпълнението на подписания Споразумителен протокол.

Приложение: Споразумителен протокол.

По т. 3 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-28 / 07.04.2026 г. относно: Отдаване под наем на част от общински имот, находящ се в гр. Пирдоп, ул. „Чавдар Войвода“ № 4-Б, чрез публичен търг с явно наддаване.

Г-жа Бръмбева даде думата за становища по Докладна записка. 
Имаше дискусия, относно каква е визията на общината за имота за в бъдеще и начина 
на урегулиране на човекопотока, които се предвижда да бъде увеличен, дали има становище от архитекта по отношение на начина на поставяне на съоръженията.
Беше направено уточнение, че ползвателя заявява желание за закупуване на имота. Същият е отаден под наем, като е заложена  реконструкция и рехабилитация на улицата.

Нямаше постъпили предложения по параметрите за провеждане на търга (тръжна цена, депозит за участие в публичния търг, цена на тръжната документация).

Последващо гласуване на решение, като се даде принципно съгласие за откриване на процедура по провеждане на публичен търг с явно наддаване за отдаване под наем на част от имот частна общинска собственост за реализиране на инициатива с обществен характер, включваща почистване, облагородяване и озеленяване на терена, както и поставяне на детски съоръжения и атракциони, като параметрите за отдаване ще бъдат определени на сесията на ОбС – Пирдоп.

След проведеното гласуване с 6 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 4 от Закона за общинската собственост, чл. 27, ал. 1, ал. 2 и  чл. 62, ал.1 от Наредба за  общинска собственост на Община Пирдоп, при условията на Глава шеста, Раздел втори от същата,  Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. ПК по ИОСИПТУСЕЗГ предлага да се даде принципно съгласие да се открие процедура по провеждане на публичен търг с явно наддаване за отдаване под наем на част от имот частна общинска собственост за реализиране на инициатива с обществен характер, включваща почистване, облагородяване и озеленяване на терена, както и поставяне на детски съоръжения и атракциони, а именно:
200 кв.м. в ПИ 56407.500.5251, съгласно схема с обозначено разположение на терена в имота, приложение № 4.
2. Параметрите за провеждане на търга да бъдат определени на сесията на ОбС – Пирдоп, като ПК по ИОСИПТУСЕЗГ не излиза с конкретни предложения.

По т.4 от дневния ред думата беше дадена г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-33 / 21.04.2026 г. относно: Даване на съгласие за закупуване и дарение на мултилифт контейнер за вода с прикачен инвентар за нуждите на РСПБЗН. 

А. Геров направи предложение за промяна на докладната записка, като дарението да бъде предоставено за нуждите на Регионална дирекция пожарна безопасност и защита на населението – София (РДПБЗН), а не на Районната служба за пожарна безопасност и защита на населението (РСПБЗН) при условие, че цистерната да бъде използвана само и единствено за нуждите на РСПБЗН - Пирдоп.

Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1 , т. 8 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
		Общински съвет Пирдоп дава право на кмета да организира и реализира закупуване на мултилифт контейнер за вода с прикачен инвентар с размери: дължина 4200 мм, ширина 2000 мм, височина 1600 мм и обем 8 куб.м., на стойност не повече от 3000 евро за нуждите на Регионална дирекция пожарна безопасност и защита на населението – София (РДПБЗН – София), като дава съгласие закупеното имущество да бъде дарено на Регионална дирекция пожарна безопасност и защита на населението – София (РДПБЗН – София), при условие цистерната да бъде използвана само и единствено за нуждите на Районната служба за пожарна безопасност и защита на населението – Пирдоп (РСПБЗН – Пирдоп).

По т.5 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-41 /22.04.2026 г. относно: Споразумение за дофинансиране на „МБАЛ - Пирдоп” АД за периода 01.02.2026 година - 31.01.2027 година. 

Г. Панов напусна заседанието. В залата присъстват 6 общински съветника от състава на ПК по ИОСИПТУСЕЗГ.

Г-жа Бръмбева даде думата за становища по Докладна записка и последващо гласуване на проекта за решение.

Г. Панов се присъедини към заседанието. В залата присъстват 7 общински съветника от състава на ПК по ИОСИПТУСЕЗГ.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8 и т. 23 от Закона за местното самоуправление и местната администрация, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет – Пирдоп приема да бъде страна по Споразумение за дофинансиране на оперативния дефицит на „МБАЛ – Пирдоп” АД за периода 01.02.2026 година - 31.01.2027 година, между „МБАЛ – Пирдоп” АД, „ЕЛАЦИТЕ –МЕД” АД, „ДПМ ЧЕЛОПЕЧ” ЕАД, „АУРУБИС БЪЛГАРИЯ„ АД и Общините – акционери: Златица, Челопеч, Чавдар, Мирково, Копривщица и Антон.
2. Упълномощава Ангел Геров - Кмет на Община Пирдоп да подпише Споразумението за дофинансиране на оперативния дефицит на „МБАЛ – Пирдоп” АД за периода 01.02.2026 година - 31.01.2027 година, както и Допълнително споразумение за общото разпределение на средствата между общините в размер до 69 944 (шестдесет и девет хиляди деветстотин четиридесет и четири) евро за Община Пирдоп.
По т.6 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. Докладна записка  с рег. № 9002-31 / 16.04.2026 г. относно: Приемане на годишен доклад за осъществените читалищни дейности и изразходваните от бюджета средства през 2025 г. на НЧ ”Напредък 1869” – гр. Пирдоп.

Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 7 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 от Закона за местно самоуправление и местната администрация и във връзка  с чл.26а, ал.2 и ал.5 от Закона за народните читалища, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Приема Годишен доклад за осъществените читалищни дейности и изразходваните от бюджета средства през 2025 г. на НЧ ”Напредък 1869” – гр. Пирдоп.

Приложение: Годишен доклад за осъществените читалищни дейности и изразходваните от бюджета средства през 2025 г.на НЧ ”Напредък 1869” – гр.Пирдоп. 


По т.7 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. Докладна записка  с рег. № 9002-30 / 16.04.2026 г. относно: Приемане на годишен доклад за осъществените читалищни дейности и изразходваните от бюджета средства през 2025 г. на НЧ ”Светлина 1910” – с. Душанци.    
   
Г-жа Бръмбева даде думата за становища по Докладна записка и последващо гласуване на проекта за решение.

Л. Кирилов се извини на присъстващите, тъй като му се налагаше да си тръгне. 
Л. Кирилов напусна заседанието. В залата присъстват 6 общински съветника от състава на ПК по ИОСИПТУСЕЗГ.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.1, т.23 от Закона за местно самоуправление и местната администрация и във връзка с чл.26а, ал.2 и ал.5 от Закона за народните читалища, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Приема Годишен доклад за осъществените читалищни дейности и изразходваните от бюджета средства през 2025 г. на НЧ” Светлина 1910” – с. Душанци.

Приложение: Годишен доклад за осъществените читалищни дейности и изразходваните от бюджета средства през 2025 г. на НЧ” Светлина 1910” – с. Душанци; 

По т.8 от дневния ред думата беше дадена на г-н Иван Джонгов – Председател на ОбС – Пирдоп, който запозна Постоянните комисии с Докладна записка с рег. № 9002-34 / 21.04.2026 г. относно: Приемане на отчет за дейността и счетоводен баланс на „Медицински център I – Пирдоп” ЕООД за 2025 г.   

Н. Ненчев напусназаза  кратко  заседанието.  След това се присъедини отново към  състава на ПК по ИОСИПТУСЕЗГ.

Г-жа Бръмбева даде думата за становища по Докладна записка.
Допълни към проекта за решение да се запише, че загубата в размер на 24 700 лева да бъде прехвърлена, като непокрити загуби от минали години.

 Последва гласуване.
След проведеното гласуване с 5 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 137, ал. 1, т. 3 от Търговския закон и чл. 13, ал. 1, чл. 24, ал. 1, т. 1, чл. 32, т. 7 и чл. 34, т. 3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
1. Общински съвет-Пирдоп приема отчет за дейността и счетоводен баланс на „Медицински център I – Пирдоп” ЕООД за 2025 г.   
 
2. Общински съвет-Пирдоп приема реализираната загуба от дейността на „Медицински център I – Пирдоп” ЕООД за 2025г. в размер на 24 700 лв., която да се отнесе в счетоводството на Дружеството, като непокрита загуба  от минали години.

Приложения:
1.	Отчет за дейността на „Медицински център І - Пирдоп”  ЕООД за 2025 г.;
2.	Счетоводен баланс към 31.12.2025 г.;
         
Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.

[bookmark: _GoBack]Пълен запис от заседанието е наличен на сайта на Община Пирдоп.


ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА


 ПРОТОКОЛИСТ: 
                   МИГЛЕНА КРЪСТЕВА                     

